437.51 REGOLI DWAR IL-LIVELLI TA’ KONTROLL FL-IDENTIFIKAZZJONI U R-REĠISTRAZZJONI TA’ ANNIMALI BOVINI L-AVVIŻ LEGALI 68 ta’ l-2005. L-AVVIŻ LEGALI 68 ta’ l-2005. 1. Titolu u skop. (1) It-titolu ta’ dawn ir-regoli hu Regoli dwar il-Livelli ta’ Kontroll fl-Identifikazzjoni u r-Reġistrazzjoni ta’ Annimali Bovini. (2) L-iskop ta’ dawn ir-regoli hu biex jimplimenta r-regoli stipulati bir-Regolament tal-Kunsill ta’ l-Unjoni Ewropea 1082/2003 (KE). 2. Definizzjonijiet. Kap. 437. Għall-iskop ta’ dawn ir-regoli, "l-awtorità kompetenti" tfisser is-Servizzi Veterinarji kif imwaqqfa bl-artikolu 2 ta’ l-Att dwar is-Servizzi Veterinarji. 3. Il-kontrolli pprovduti fis-sistema għall-identifikazzjoni u r-reġistrazzjoni ta’ annimali bovini għandhom, għall-anqas, ikunu konformi mar-rekwiżiti minimi li hemm provdut dwarhom fir-regoli 4 sa 7. 4. Spezzjonijiet fuq il-post. (1) L-awtorità kompetenti għandha tagħmel ispezzjonijiet fuq il-post, li jistgħu jsiru flimkien ma’ ispezzjonijiet oħra li hemm pprovdut dwarhom bill-liġi tal-Komunità. Dawk l-ispezzjonijiet għandhom ta’ kull sena jkopru għall-inqas 10 % ta’ l-irziezet li jinsabu f’Malta. Dik ir-rata minima ta’ kontroll għandha tiżdied b’mod immedjat fejn jiġi stabbilit li l-liġi tal-Komunità rigward l-identifikazzjoni ma tkunx ġiet osservata. (2) B’deroga mis-subregola (1), fejn Stat Membru għandu fis-seħħ data base litaħdem kompletament skond l-Artikolu 5 tar-Regolament (KE) Nru 1760/2000 li jipprovdi faċilitajiet ta’ kontro-ezami effettivi, tista’ tiġi kkunsidrata rata ta’ 5 %. (3) L-għazla ta’ l-irziezet li għandhom jiġu spezzjonati mill-awtorità kompetenti għandha ssir abbażi ta’ analizi tar-riskju. (4) L-analiżi tar-riskju għal kull razzett għandha tqis b’mod partikolari, dawn li ġejjin: (a) l-għadd ta’ annimali fir-razzett, inkluż id-dettalji ta’ l-annimali kollha preżenti u ta’ l-annimali identifikati fir-razzett; (b) konsiderazzjonijiet ta’ saħħa pubblika u ta’ l-annimali, u b’mod partikolari l-eżistenza ta’ tifqigħat ta’ mard li kien hemm qabel; (ċ) l-ammont ta’ premi um annwali ta’ bovini mitlubu, jew imħallas lir-razzett, mqabbel ma’ l-ammonti mħallas is-sena ta’ qabel; (d) tibdiliet sostanzjali meta mqabbla ma’ sitwazzjonijiet fi snin preċedenti; (e) riżultati ta’ kontrolli magħmulin fis-snin ta’ qabel, u b’mod partikolari: (i) lir-reġistru dwar ir-razzett jinżammkifimiss, skond kif pprovdut bir-Regolament tal-Kummissjoni (KE) Nru 2629/97; (ii) li l-passaporti ta’ l-annimali preżenti fir-razzett jinżammu kif imiss skond kif provdut bir-Regolament (KE) Nru 2629/97; (f) il-kommunikazzjoni xierqa tad-data lill-awtorità kompetenti; (g) kriterji oħra li għandhom jiġu definiti mill-awtorità kompetenti. (5) Kull spezzjoni għandha tkun is-suġġett ta’ rapport skond il-mudell imfassal fuq livell nazzjonali li jippreżenta ir-riżultati tal-kontrolli u kull riżultanza insodisfaċenti, ir-raġuni għall-kontroll u l-persuni preżenti. Il-gwardjan jew ir-rappreżentant tiegħu għandu jingħata l-opportunità li jiffirma r-rapportu, kif imiss, li jagħti l-osservazzjonijiet tiegħu dwar il-kontenut tiegħu. (6) Kopji tar-rapport imsemmi fis-subregola (5) għandhom, meta juru li kien hemm ksur tar-Regolament (KE) Nru 1760/2000, jintbagħtu mingħajr dewmien lill-awtoritajiet kompetenti responsabbli għall-implimentazzjoni tar-Regolament tal-Kummissjoni (KE) Nru 2419/2001. 5. Annimali koperti bil-kontroll. (1) Il-kontroll għandu jkopri l-annimali kollha fir-razzett li jkun hemm identifikazzjoni dwarhom bir-Regolament (KE) Nru 1760/2000. (2) B’deroga mis-subregola (1), jekk għal raġunijiet prattiċi ma jkunx possibli li l-annimali fir-razzett jiġu miġbura fi żmien tmienja u erbgħin siegħa, l-awtorità kompetenti tista’ tipprovdi għal sistema ta’ ġbir ta’ kampjun iġaladarba jkun assigurat li hemm livell serju ta’ kontroll. 6. Regoli li jirregolaw l-ispezzjonijiet fuq il-post. (1) B’mod ġenerali kontrolli fuq il-post m’għandhomx jiġu mħabbra. Fejn jingħata avviz minn qabel, dan għandu jiġi limitat għall-inqas ħin li hustrettament neċessarju u bħala regola ġenerali m’għandux jeċċedi t-tmienja u erbgħin siegħa. (2) Malta għandha tagħmel rapport annwali lill-Kummissjoni, qabel il-31 ta’ Awissu ta’ kull sena, waqt li tagħti dettalji dwar dan li gej: (a) l-għadd ta’ irziezet fl-Istat Membru konċernat; (b) l-għadd ta’ spezzjonijiet magħmula skond r-regola 4; (ċ) l-għadd ta’ annimali li ġew spezzjonati; (d) kull kontra venzjoni misjuba; (e) kull sanzjoni imposta skond l-Artikolu 22 tar-Regolament (KE) Nru 1760/2000. (3) L-informazzjoni li għaliha hemm riferenza fis-subregola (2) għandha tiġi mgħoddija lill-Kummissjoni skond il-mudell ta’ l-istruttura muri fl-Iskeda 1. 7. Applikabilità tar-Regolament tal-Kunsill ta’ l-Unjoni Ewropea (KE) No 2630/97. Għall-iskop ta’ dawn ir-regoli kull riferenza għar-Regolament tal-Kunsill ta’ l-Unjoni Ewropea (KE) No 2630/97 għandha tiftiehem bħala riferenza għal din ir-regola u għandha tinqara skondit-tabella ta’ korrelazzjoni mniż/la fl-Iskeda 2.